CELEX: 32021D1798
Language: hu
Date: 2021-10-07 00:00:00
Title: A Tanács (EU) 2021/1798 határozata (2021. október 7.) az Europol ügyvezető igazgatója hivatali idejének meghosszabbításáról

2021.10.12.   
               
               
                  HU
               
               
                  Az Európai Unió Hivatalos Lapja
               
               
                  L 361/50
               
            
         A TANÁCS (EU) 2021/1798 HATÁROZATA
         (2021. október 7.)
         az Europol ügyvezető igazgatója hivatali idejének meghosszabbításáról
         AZ EURÓPAI UNIÓ TANÁCSA,
         tekintettel a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről szóló, 2016. május 11-i (EU) 2016/794 európai parlamenti és tanácsi rendeletre (1) és különösen annak 54. cikke (3)–(5) bekezdésére,
         az Europol ügyvezető igazgatója kinevezésének jogkörével felruházott hatóságként eljárva,
         tekintettel az Europol igazgatótanácsának 2021. március 15-i javaslatára,
         mivel:
         
                     (1)
                  
                  
                     A Tanács a 2018. március 8-i határozatával (2) Catherine DE BOLLE-t nevezte ki az Europol ügyvezető igazgatójává. Catherine DE BOLLE hivatali ideje 2022. május 1-jén lejár.
                  
               
                     (2)
                  
                  
                     Az Europol ügyvezető igazgatóját négyéves – az (EU) 2016/794 rendelet 54. cikkének (4) bekezdésével összhangban egy alkalommal meghosszabbítható – időszakra nevezik ki.
                  
               
                     (3)
                  
                  
                     Az Europol igazgatótanácsának 2017. május 1-jei határozata megállapítja az Europol ügyvezető igazgatója hivatali idejének meghosszabbítására vonatkozó eljárást.
                  
               
                     (4)
                  
                  
                     Az igazgatótanács arról tájékoztatta az Európai Parlamentet, hogy javasolni fogja a Tanácsnak, hosszabbítsa meg Catherine DE BOLLE hivatali idejét.
                  
               
                     (5)
                  
                  
                     Az igazgatótanács javasolta a Tanácsnak, hogy hosszabbítsa meg az Europol ügyvezető igazgatójának, Catherine DE BOLLE-nak a hivatali idejét.
                  
               
                     (6)
                  
                  
                     Az említett javaslat alapján a Tanács meg kívánja hosszabbítani Catherine DE BOLLE-nak, az Europol ügyvezető igazgatójának a hivatali idejét,
                  
               ELFOGADTA EZT A HATÁROZATOT:
         
            1. cikk
            A Tanács meghosszabbítja a 2022. május 2-tól 2026. május 1-jéig terjedő időszakra, AD 16-os besorolási fokozatban Catherine DE BOLLE-nak, az Europol ügyvezető igazgatójának a hivatali idejét.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Luxembourgban, 2021. október 7-én.
            
               
                  a Tanács részéről
               
               
                  az elnök
               
               M. DIKAUČIČ
            
         
         
            (1)  HL L 135., 2016.5.24., 53. o.
         
         
            (2)  HL C 122., 2018.4.9., 1. o.